ΓΡΑΠΤΗ ΕΡΩΤΗΣΗ E-3606/02

υποβολή: Dieter-Lebrecht Koch (PPE-DE) προς την Επιτροπή

(16 Δεκεμβρίου 2002)

Θέμα: Τουρισμός με αυτοκινούμενα τροχόσπιτα (camping-cars)

Ο τομέας της βιομηχανίας ειδών κατασκήνωσης και αυτοκινούμενων τροχόσπιτων αποτελεί σημαντικό κλάδο της ευρωπαϊκής βιομηχανίας τουρισμού. Με περίπου 18 εκατομμύρια κλίνες, ο τομέας των ειδών κατασκήνωσης και αυτοκινούμενων τροχόσπιτων παρέχει περισσότερες δυνατότητες διανυκτέρευσης από ό,τι ο παραδοσιακός ξενοδοχειακός τομέας που διαθέτει περίπου 8,7 εκατομμύρια κλίνες.

Σ' αυτό το πλαίσιο, έναν τρόπο διακοπών με συνεχώς αυξανόμενη σημασία αποτελούν οι διακοπές με αυτοκινούμενα τροχόσπιτα, διακοπές για τις οποίες δεν απαιτούνται ειδικοί χώροι κατασκήνωσης. Συχνά, οι κατασκηνωτές με αυτοκινούμενα τροχόσπιτα δεν χρησιμοποιούν κατά τις διακοπές τους ειδικές κατασκηνώσεις αλλά χώρους στάθμευσης αυτοκινούμενων τροχόσπιτων που προσφέρονται ως εξωτερικές μονάδες σε κατασκηνώσεις και πάρκα αναψυχής ή παρέχονται από τοπικές αρχές για την προώθηση του αστικού τουρισμού. Ενώ στα κράτη μέλη της ΕΕπάρχουν 16 000 κατασκηνώσεις, μόνο 640 ειδικοί χώροι διατίθενται για τη στάθμευση των αυτοκινούμενων τροχόσπιτων. Η αναλογία αυτή είναι κάπως καλύτερη στη Γερμανία. Λαμβάνονταςπόψη την ποσοτική ανάπτυξη αυτού του τουρισμού (στα τελευταία δέκα έτη, ο αριθμός των αυτοκινούμενων τροχόσπιτων έχει αυξηθεί κατά 70 % περίπου και ανέρχεται σήμερα σε 992 194 οχήματα), αλλά και τις αυξανόμενες απαιτήσεις για ποιοτικά καλύτερες εγκαταστάσεις, πρέπει να αναμένουμε αύξηση στη ζήτηση για χώρους στάθμευσης αυτοκινούμενων τροχόσπιτων σε ολόκληρη την Ευρώπη. Πάνω απ' όλα, πρέπει να ληφθούνπόψη οι απαιτήσεις για αυξημένη ασφάλεια τις οποίες προβάλλουν αυτού του είδους οι τουρίστες,πό τον όρο βέβαια ότι οι ειδικοί αυτοί χώροι στάθμευσης θα διαθέτουν τον κατάλληλο εξοπλισμό. Επιπλέον, οι χώροι στάθμευσης των αυτοκινούμενων τροχόσπιτων διαθέτουν συνήθως εγκαταστάσεις τόσο για τον ανεφοδιασμό νερού όσο και για τη διάθεση τωνγρών αποβλήτων που προέρχονται από τον εξοπλισμόγιεινής του οχήματος καθώς και δοχεία απορριμμάτων για τα απορρίμματα που δημιουργούνται κατά τη διάρκεια του ταξιδιού. Κατ' αυτόν τον τρόπο, αυτοί οι χώροι στάθμευσης συντελούν στην καλύτερη προστασία και σεβασμό του περιβάλλοντος. Συχνά, αρκεί μόνο η σήμανση ότιπάρχει χώρος στάθμευσης αυτοκινούμενων τροχόσπιτων για να κατευθύνει τα οχήματα αυτά προς τα κατάλληλα σημεία ώστε να βελτιώνεται η γενική ροή της κυκλοφορίας, δεδομένου ότι έτσι περιορίζονται σημαντικά οι καθυστερήσεις για την αναζήτηση χώρων στάθμευσης και τα εμπόδια στην κυκλοφορία που συνδέονται με τους ελιγμούς αυτών των συγκριτικά μεγάλων διαστάσεων οχημάτων.

Μέχρι ποιο βαθμό προτίθεται η Επιτροπή να λάβειπόψη της αυτή την ανάγκη δημιουργώντας αρμόδιες αρχές, σε θεσμικό επίπεδο, για ζητήματα που άπτονται αυτής της μορφής τουρισμού και/ή συντάσσοντας ενιαία σχέδια για τη διευθέτηση του χώρου και τις κατευθυντήριες γραμμές για τους χώρους στάθμευσης των αυτοκινούμενων τροχόσπιτων·

Απάντηση του κ. Liikanen εξ ονόματος της Επιτροπής

(27 Ιανουαρίου 2003)

Η Επιτροπή γνωρίζει τη σημασία του τουριστικού κλάδου των κατασκηνώσεων και των αυτοκινούμενων τροχόσπιτων. Σύμφωνα με την Eurostat, την Ευρωπαϊκή Στατιστική Υπηρεσία, καθώς και τα στοιχεία των κρατών μελών, οι κατασκηνώσεις της Ένωσης διαθέτουν την ίδια σχεδόν στεγαστική ικανότητα με αυτή των ξενοδοχείων και άλλων παρόμοιων εγκαταστάσεων. Αναμφισβήτητο είναι επίσης το γεγονός ότι αυξάνεται το μερίδιο του τουρισμού με αυτοκινούμενα τροχόσπιτα τα οποία σταθμεύουν στην ύπαιθρο και ότι απαιτούνται ειδικά διαμορφωμένοι χώροι.

Ωστόσο, η λήψη προληπτικών μέτρων θεσμικού ή κανονιστικού χαρακτήρα στον τομέα του τουρισμού δεν ανήκει στις αρμοδιότητες της Ευρωπαϊκής Κοινότητας. Για το λόγο αυτό, η Επιτροπή δεν σκοπεύει να προβεί στο σχεδιασμό μέτρων για τον τουρισμό με αυτοκινούμενα τροχόσπιτα και τους χώρους στάθμευσης αυτοκινούμενων τροχόσπιτων, όπως αυτά που αναφέρει το αξιότιμο μέλος του Κοινοβουλίου. Πρόκειται περισσότερο για έργο το οποίο πρέπει να προγραμματίσουν τα κράτη μέλη, σε κεντρικό ή περιφερειακό επίπεδο, ανάλογα με το συνταγματικό τους καθεστώς.